Odense Adresse-Contoirs Efterretninger, 1847-06-25
Saaledes formener Jndsenderen, at da en temmelig stor Grundkapital nu er tilstæde, som aarlige maa kunne afgive gode Renter, saa kunde den aarlige Præmie, især for de ældre Medlemmer, betydelig nedsættes; ligesom det vist ogsaa vilde være ønskeligt, om Lovene bleve omarbeidede og der ved denne Omarbeidelse kunde udfindes Midler til bedre at sikkre den Skadelidte, saa at den overgaaede Brandskade ikke alene maatte bestemmes efter de Løsøres og Effecters Værdi som vare reddede, men ogsaa efter dettes Værdi som var gaaet tabt, forsaavidt dette Tab ikke overstiger Assurancesummen, thi det er jo dog egentlig for Tabets Skyld man forsikkrer. Der kunde indvendes, at det var vanskeligt at udfinde nogen Værdi for det, som var brændt, maaske ikke saa vanskeligt som man troer, naar den Brandlidte er erkjendt for en redelig Mand og Lovene for Selskabet. bleve indrettede efter saadan Handlemaade. Man tænker og handler paa forskjellige Maader og efter forskjellige Begreber. Der ere Nogle, som forsikkre alle deres Eienddele lige til den mindste Fodskammel ikke alene til den høieste, men endogsaa til den allerhøieste Priis, og for disse kan vel den nærværende Tareringsmaade med at bestemme Brandskade være meget passende. Men der gives Andre, som i deres Eenfoldighed eller maaske rettere Ubetænksomhed kun taxere nogle Dele af deres Gods, og det kuns endda til yderst lav Priis, som ofte eie Løsøre og Effecter for mange tusind Rbd. og kun udbringe en Forsikkringssum af nogle faa Tusind paa Assurance-Angivelsen. I deres Umistænksomhed eller maaskee i Haab om at Ulykken aldrig vil skee synes de dog i værste Tilfælde at have en lille Sum, de noget kunne støtte dem til, foruden Huus bygningens Assurancesum, hvilket hos den simple Landmand, næsten aldrig har været Tilfældet førend nævnte Selskabs Oprettelse. Paa denne Sum troer de saa ofte i paakommende Tilfælde tryggelig at kunne stole, uden at det aner dem, at denne Støtte saa ofte kan briste under de høiere Vurderinger og anderledes Beregninger, end de havde ventet. Det er sandt nok, Enhver maa selv tilskrive sig Skylden for, hvis hans Sager ere ansatte for lavt, da det jo stod til ham selv at vurdere dem høiere. Men det er dog en Sag, hvorfor han ingenlunde burde miskjendes, da Selskabet, ved at have mange saadanne Medlemmer aldrig vil kunne lide noget Tab eller Risico, tvertimod skulde man antage, at der laae en god Borgen for enhver Mislighed. At have forsikkret og være Medlem af et Selskab, hvis Regnskab og Pengevæsen staaer sig godt, maa jo altid være bedre og mere betryggende, end at være i et lignende Selskab som Jntet eier. Men man formener dog, at det er kun til et vist Punkt, at Pengesummen bør stige, ved hvilket Punkt Overskuddet bør komme Medlemmerne tilgode efter det Forhold, de have gjort Jndskud eller svaret Præmie. At Mange, saare Mange dele disse eller lignende Anskuelser kan bevises deraf, at flere Jndbydelser have cirkuleret til Oprettelsen af et nyt Assurance-Selskab for Vends og Baag med tilgrændsende Herreder, og paa hvilken allerede et temmeligt stort Antal Deeltagere ere antegnede. Dette Selskab, som har til Hensigt ligeledes at forsikkre Løsøre og Effecter, formeener at kunne bestaae ved langt lavere aarlig Præmie, hvorved der anføres som Grund, at der findes lignende Selskaber i Sjælland, som saaledes i en lang Aarrække have bestaaet. Maatte disse Linier bevirke, at det fyenske Brandassurance Selskab for Løsøre og Effecter, der nu engang er ordnet og indrettet og i flere Aar har bestaaet til Manges Tilfredshed, maatte forblive uddeelt og paany slutte sig sammen, vilde vist ikke alene Jndsenderens men endog saare Manges Ønske vorde opfyldt.